Teng Chang Khim

Yang Berbahagia Dato' **Teng Chang Khim** () (lahir 2 Jun 1963) ialah ahli politik Malaysia berketurunan Cina. Beliau merupakan mantan EXCO Selangor (2013-2023), mantan ADUN  (dahulu Sungai Pinang) selama lima penggal (1999-2023) dan mantan ADUN  selama sepenggal (1995-1999) serta mantan Yang di-Pertua Dewan Negeri Selangor (2008-2013).

## Kerjaya politik
Teng Chang Khim dipilih sebagai ADUN Bukit Gasing pada 1995, ADUN Bandar Klang pada 1995, ADUN Sungai Pinang pada 2004, 2008, 2013 dan ADUN Bandar Baru Klang pada 2018. Beliau juga dipilih sebagai Speaker Dewan Undangan Negeri Selangor pada 2008 hingga 2013. 

## Keputusan pilihan raya

## Kehidupan peribadi
Adik Teng, Teng Chang Yeow ialah pengerusi Barisan Nasional Pulau Pinang dan Setiausaha Agung parti Gerakan. Teng Chang Yeow pernah menumbangkan Pengerusi DAP, Karpal Singh di DUN Padang Kota pada pilihan raya umum 1995 dengan majoriti lebih 2,500 undi. Bapanya ialah seorang pemimpin akar umbi MCA di tempat kelahirannya, Batu Pahat, Johor. Bapa saudaranya pula, Datuk Teng Boon Soon merupakan Ahli Parlimen Tebrau.

## Isu dan kontroversi
### Arah Adun BN keluar dewan
Pada 21 Mac 2012, Speaker Teng Chang Khim 'menghalau' Datuk Mohd Isa Kasim (BN-Batang Kali) dari DUN Selangor kerana lantang mengkritik kerajaan PKR Selangor. Teng menggunakan Perkara 44(2) Peraturan-peraturan Tetap Dewan bagi mengarahkan wakil rakyat BN itu keluar sidang DUN selama dua jam. Mohd Isa cuba meminta penjelasan dari MB Abdul Khalid Ibrahim tentang beberapa perkara yang berkaitan pengurusan harta kerajaan negeri.

### Status Adun Pelabuhan Klang
Pada Januari 2011, Speaker Teng Chang Khim mengisytiharkan kerusi DUN Pelabuhan Klang kosong berikutan kegagalan Badrul Hisham Abdullah menghadiri sidang Dewan dalam tempoh enam bulan tanpa alasan munasabah (Julai 2010 - Jan 2011). Surat tidak hadir pada 21 Disember 2010 dihantar dengan alasan mendapat rawatan tradisional .Ekoran itu, Badrul Hisham melalui peguam Datuk Mohd. Hafarizam Harun dari Tetuan Hafarizam Wan & Aisha Mubarak memfailkan saman pemula di di Pejabat Pendaftar Mahkamah Tinggi Sivil Shah Alam pada 24 Januari 2011. Badrul Hisham melompat dari PKR ke Bebas. Tindakan Chang Khim adalah ultra vires (melampau batasan undang-undang), salah, batal dan tidak sah mengikut Artikel LXIX Undang-Undang Tubuh Negeri Kerajaan Selangor 1959. 

### Nafi silap hantar SMS
Pada 27 Mac 2012, semua Adun Barisan Nasional Selangor keluar dewan tanda protes gara-gara Teng Chang Khim tersilap menghantar SMS. Datuk Mohd Shamsudin Lias (BN-Sungai Burong) menuduh Teng tidak adil dan berat sebelah.SMS itu menggesa Adun PKR aktif mempertahankan kerajaan PKR Selangor.
 SMS tersebut dikatakan tersilap hantar kepada bekas Exco Selangor, Datuk Dr. Hasan Mohd Ali.

### Digesa letak jawatan
Pada 24 Januari 2011, Ahli Parlimen Kulim-Bandar Baharu, Zulkifli Noordin menggesa  Speaker DUN Selangor, Datuk Teng Chang Khim dan Menteri Besar Selangor, Tan Sri Abdul Khalid Ibrahim letak jawatan kerana gagal meminda Undang-undang Tubuh Negeri Selangor pada sidang DUN di Shah Alam.

### Pengerusi Panel Selcat
Teng Chang Khim merupakan lulusan undang-undang dan menjalankan khidmat guaman . Kini beliau menetap di Subang Jaya. Sebagai peguam, beliau dilantik sebagai Pengerusi Jawatankuasa Mengenai Kecekapan, Kebertanggungjawaban dan Ketelusan Selangor (Selcat). Panel Selcat dianggotai oleh Timbalan Speaker DUN, Haniza Mohamed Talha; Adun Hulu Kelang, Saari Sungib; ADUN Subang Jaya, Hannah Yeoh dan ADUN Permatang, Sulaiman Abdul Razak. 

Panel ini pernah membincangkan tentang pindaan daripada zon tanah lapang dan rekreasi ke zon perniagaan - padang Perbadanan Kemajuan Negeri Selangor (PKNS) di Seksyen 7, Kelana Jaya, Petaling Jaya pada 2012. Panel mencadangkan supaya RTPJ2 dibatal dan diwartakan mengikut apa yang telah dipersetujui oleh MMKN dan bukannya yang telah dipinda oleh Jabatan Perancang Bandar dan Desa (JPBD) dan Majlis Bandaraya Petaling Jaya (MBPJ). Turut memberi keterangan adalah bekas Pengarah Perancang Bandar MBPJ, Noraini Roslan; ahli akademik, Datuk Dr. Goh Ban Lee; Adun Seri Setia, Nik Nazmi Nik Ahmad dan Timbalan Pengarah JPBD negeri, Norasiah Bee Mohd. Haniff.

Speaker Teng juga memutuskan hasil pendengaran awam Selcat tentang tiga anak syarikat kerajaan negeri iaitu Kumpulan Semesta Sdn Bhd. (KSSB), Yayasan Selangor dan Perbadanan Kemajuan Pertanian Selangor (PKPS) tidak akan dibawa ke sidang DUN 2012.Justeru itu Koordinator Barisan Nasional (BN) Selangor, Datuk Seri Ir. Mohd Zin Mohamed mendakwa Selcat hanya membuang masa sahaja.  Yayasan Selangor terlibat dalam skandal konsesi melombong pasir.

### Lebuh Raya Kinrara-Damansara
Pembinaan Lebuh Raya Kinrara-Damansara (Kidex) mendapat bantahan penduduk setempat kerana masalah hak milik tanah, pencemaran bunyi dan pampasan tidak setara. Teng sebelum ini dilihat cenderung menyokong pembinaan Kidex dan pentadbiran Menteri Besar Selangor Tan Sri Khalid Ibrahim. Teng Chang Khim digesa menyatakan pendiriannya tentang projek Kidex. Penolong Pengerusi Persatuan Penduduk Seksyen 14A, Michael Kum berharap Teng Chan Kim yang dilantik semula sebagai EXCO perlu "membuat perkara yang betul," dan bertindak proaktif untuk menghentikan projek Kidex secepat mungkin. Kum mendakwa Teng tidak mendengar keluhan rakyat walaupun beberapa anggota kumpulan anti-Kidex sudah menerbitkan bidasan mereka untuk membuktikan bahawa projek itu tidak memberi manfaat kepada warga Selangor.

### Kenyataan berkaitan krisis Israel-Palestin
Dalam situasi krisis Israel-Palestin pada Mei 2021, Teng mengeluarkan kritikan terhadap Perdana Menteri Muhyiddin Yassin atas ucapan sokongannya sebagai wakil Malaysia terhadap warga Palestin, dan mengatakan bahawa Muhyiddin ingin mengalihkan perhatian orang ramai daripada masalah pandemik COVID-19 yang sedang melanda negara dengan membawa isu krisis itu. Hal ini mendapat tentangan kerana dikatakan menampakkan kebiadaban dan penghinaan terhadap masyarakat negara secara am, terutamanya golongan Melayu-Islam.

## Anugerah
* :
**  Dato' Paduka Mahkota Selangor (DPMS) – **Dato**' (2010)

## Rujukan

## Pautan luar
*Laman blog rasmi
*Akaun Facebook rasmi
*Akaun Twitter rasmi